Učenje na daljavo: **Z G O D O V I N A** – 8.c razred

Teden: 30.3. – 3. 4. 2020

Pozdravljena učenka/učenec!

Nekaj dni učenja na daljavo je za nami.

Vesela sem, da ste se mnogi že aktivno vključili v tovrstno učenje. Zagotovo ugotavljate, da je drugače kot v šoli. Nekateri poročate, da vam je všeč, drugi pogrešate razlago in osebni stik.

Mnogi od vas mi že pridno posredujete dokaze vašega učenja (rešene delovne zvezke ali delovne liste, izpiske na samolepilnih lističih in zapiske v zvezkih). Pričakujem, da se jim pridružite tudi tisti, ki se mi do sedaj še niste oglasili in mi sporočili (pokazali) kako vam gre.

SPLOŠNA NAVODILA ZA DELO so sledeča:

1. V svoj zvezek prepiši naslov in tabelsko sliko, ki ti jo prilagam (pazi na urejenost zvezka),

2. po končanem prepisu ponovno vzemi v roke učbenik in ob branju naredi izpiske na samolepilne lističe,

3. nato svoje znanje preveri z vprašanji/nalogami iz delovnega zvezka, učbenika ali delovnega lista (podrobnejša navodila so ob posamezni učni snovi),

4. na koncu **opravljeno delo skeniraj/fotografiraj in mi tvoj dokaz dela - učenja pošlji na spodnji e-naslov**. Tvojo aktivnost si beležim v lastno evidenco oziroma v e-asistentu pod zavihkom »domača naloga«.

Najbolje je, da mi opravljeno nalogo posreduješ takoj, ko končaš oz. do petka zvečer.

**Ne pozabi**: Novo snov znaš takrat, ko jo znaš ob zaprtem učbeniku ali zvezku na glas obnoviti (s svojimi besedami) in jo znaš povezati s preteklimi snovmi!

Na poti k spoznavanju novega ti pomagajo slike iz učbenika, tvoji izpiski in naloge, ki jih dobiš. Seveda bo lažje tudi, če se boš v snov poglobil/-a!

Po povratku v šolo od tebe pričakujem, da snovi, ki jih boš predelal/-a doma vsaj v grobem poznaš, podrobnosti bom še razložila.

Za vsa vprašanja, dileme in dodatna pojasnila ti bom v teku tedna na razpolago preko e-naslova: petra.desman@guest.arnes.si

Bodi lepo in ostani zdrav/-a,

 tvoja učiteljica zgodovine

 Petra Dešman Senčar

1. snov: PONAVLJANJE (četrtek, 2.4.2020)

***»Repetitio est mater studiorum«*** - ponavljanje je mati učenosti

Ponavljanje znanja, ki ste ga v preteklih urah že usvojili je zelo pomembno, zato je ta ura namenjena ponavljanju znanja o absolutizmu, razsvetljenstva, Mariji Tereziji, Napoleonu, francoski revolucij, baroku. Ko se vrnemo nazaj v šolo nas čaka še pisni preizkus znanja iz tega poglavja, zato je utrjevanje pomembno.

- Dela se boš lotil/-a tako, da boš pregledal/-a **vaje v delovnem zvezku** (**rdeči del, str. 37 - 57**) in rešil/-a tiste, ki jih še nisi. To poglavje mora sedaj biti rešeno v celoti.

- Ko boš rešil/-a vse naloge (*če česa res ne znaš, pusti prazno in bomo pregledali v šoli*), boš **slikal/skeniral/-a 2 strani, ki sta ti bili najtežji in mi jih poslal/-a na e-mail**.

- Preglej tudi zapise iz teh snovi, ki jih imaš v zvezku in ob teh zapiskih ponavljaj (na glas!).

- Ne pozabi – nove snovi boš lažje razumel/-a, ko boš znala in razumela pretekle – zato ponavljaj!!!

2. snov: REVOLUCIJE 1848 V EVROPI (petek, 3.4.2020)

Pri tem poglavju je pomembno, da čim bolje razumeš pretekle snovi, zlasti francosko revolucijo (kdo se upira in zakaj, kakšne so bile zahteve upornikov, kakšne so bile pridobitve revolucije, kakšne so bile želje preostale Evrope, ko so se ozirali v Francijo) – PONOVI!!!

Iz ideje francoske revolucije so se v ½ 19. st. začele po Evropi pojavljati revolucije, z istimi zahtevami, kot jih je imela francoska. V zadnji točki tabelske slike boš videl/-a kakšne so bile pozitivne in negativne posledice revolucij po Evropi.

Primerjaj podobnost francoske revolucije in ostalih revolucij iz ½ 19.st.

Res je pomembno, da razumeš, zato delaj počasi!

- Vsebino tabelske slike, ki ti jo prilagam, si prepiši v zvezek (pazi na urejenost zvezka)!

- Ko končaš s prepisom, odpri učbenik, str. **91 - 94** in preberi vsa poglavja te snovi. Beri počasi, da boš razumel/-a prebrano.

- Po končanem branju vzemi tri **samolepilne lističe** ter naredi kratke zapiske prebranega (tako kot to delamo v šoli). Listke pusti prilepljene v zvezku, ker ga bom v šoli pregledala. Pazi, da izpisuješ samo bistvo in pazi na preglednost izpisanega!

- Od tebe pričakujem, da mi boš ob pomoči tvojih izpiskov znal povedati ustno obnovo prebranega iz učbenika.

- Ob koncu odpri še **delovni zvezek** – str. 61 (naloga 3), str. 62 - 64 in reši naloge, da boš novo snov še bolje utrdi/-a.

- **Ne pozabi mi poslati tvojih dokazov, da si se učil!**

**- Preglej še spletne priložene spletne vsebine:** <http://radoved.si/projekt/77>



* ***HABSBURŠKA MONARHIJA***

 - marčna revolucija

 - upore začnejo študenti, nato še meščani, kmetje

 - odstop Metternicha

 - 7. 9. 1848 odprava fevdalizma – **ZEMLJIŠKA ODVEZA**

 - **POMLAD NARODOV** – zahteve narodov po enakosti

***4. Posledice revolucij***

**NEGATIVNE**

* ponovno absolutizem
* v Avstriji cesar Franc Jožef
* zatrte težnje narodov
* delavci brez pravic

**POZITIVNE**

* izboljša se položaj kmetov
* jasni politični programi narodov za avtonomijo
* zavedanje pomena ustave
* zahteve po splošni volilni pravici